วิทยาลัยพณิชยการธนบุรี สถาบันการอาชีวศึกษากรุงเทพมหานคร

วิทยาลัยพณิชยการธนบุรี (Thonburi Commercial College) เป็นวิทยาลัยด้านพาณิชยการที่เก่าแก่และมีชื่อเสียงแห่งหนึ่งของประเทศไทย ได้รับเลือกเป็นสถานศึกษาดีเด่นในปี พ.ศ. 2541 และ สถานศึกษามาตรฐานอาชีวศึกษาดีเด่นในปี พ.ศ. 2542 สังกัดสถาบันการอาชีวศึกษากรุงเทพมหานคร โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง) ประวัติ วิทยาลัยพณิชยการธนบุรี ได้ก่อตั้งขึ้นตามประกาศกระทรวงศึกษาธิการ ณ วันที่ 23 กุมภาพันธ์ พ.ศ. 2500 เดิมชื่อ โรงเรียนพณิชยการธนบุรี สังกัดกองโรงเรียนพาณิชย์และอุตสาหกรรม กรมอาชีวศึกษา เนื่องจากการศึกษาด้านพาณิชยการสมัยก่อนมีเพียงแห่งเดียวคือ โรงเรียนพณิชยการพระนคร (ปัจจุบันคือ มหาวิทยาลัยเทคโนโลยีราชมงคลพระนคร)จึงไม่เพียงพอต่อความต้องการ กระทรวงศึกษาธิการจึงต้องจัดหาที่เรียนเพิ่มเติม จึงได้แต่งตั้งขุนวิทยาวุฑฒิ (นวม ชัยรัตน์) ผู้อำนวยการกองโรงเรียนพาณิชย์และอุตสาหกรรม กรมอาชีวศึกษา ดำเนินการจัดหาที่เรียน และในขณะเดียวกัน พระมหาระมัด โชติปาโล เจ้าอาวาสวัดบางแวก มีความมุ่งหมายสร้างโรงเรียนประชาบาล เพื่อให้การศึกษาแก่บุตรหลานในละแวกนี้ และได้สร้างเรือนไม้ 2 หลัง แต่เนื่องจากเกิดปัญหาขัดข้องบางประการจึงไม่สำเร็จตามมุ่งหมาย ต่อมา ขุนวิทยาวุฑฒิ จึงกราบเรียนท่านเจ้าอาวาสวัดบางแวกให้ทราบและแจ้งความประสงค์ว่าทางกระทรวงศึกษาธิการต้องการสร้างสถานศึกษาด้านพาณิชยการเพิ่มเติม ท่านเจ้าอาวาสจึงมีความยินดี และมีความตั้งใจเพื่อให้ความมุ่งหมายสำเร็จ จึงได้ขายอาคารไม้สองหลังพร้อมยกที่ดินให้กับโรงเรียนจำนวน 9 ไร่ 3 งาน 2 ตารางวา โดยไม่มีค่าเช่าแต่ประการใดทั้งสิ้น โดยเปิดการสอนจริงเมื่อวันที่ 17 พฤษภาคม 2500 โดยมี อาจารย์สัณห์ พรนิมิตร ผู้ช่วยอาจารย์ใหญ่โรงเรียนพณิชยการพระนคร มาดำรงตำแหน่งอาจารย์ใหญ่โรงเรียนพณิชยการธนบุรีเป็นท่านแรก ต่อมากรมอาชีวศึกษาเล็งเห็นความจำเป็น ที่จะต้องเปิดสอนระดับประกาศนียบัตรวิชาชีพชั้นสูง (ปวส.) และเห็นว่าโรงเรียนพณิชยการธนบุรีเป็นสถาบันที่มีความพร้อม ประกอบด้วยนักเรียนที่มีระเบียบวินัยเป็นที่เชื่อถือแก่บุคคลภายนอก จึงมีคำสั่งให้เปิดสอนระดับประกาศนียบัตรวิชาชีพชั้นสูง (ปวส.) และยกฐานะขึ้นเป็น "วิทยาลัยพณิชยการธนบุรี" ในปี พ.ศ. 2514 โดยมีการจัดการเรียนการศึกษาในหลักสูตรดังต่อไปนี้ตามลำดับ พ.ศ. 2500 เปิดสอนหลักสูตรประกาศนียบัตรวิชาชีพ (ปวช.) พ.ศ. 2514 เปิดสอนหลักสูตรประกาศนียบัตรวิชาชีพชั้นสูง (ปวส.) พ.ศ. 2516 เปิดสอนหลักสูตรประโยคครูมัธยมศึกษา (ป.ม.) พ.ศ. 2537 เปิดสอนหลักสูตรประกาศนียบัตรครูเทคนิคขั้นสูง (ปทส.) สาขาคอมพิวเตอร์ธุรกิจ พ.ศ. 2540 เปิดสอนหลักสูตรประกาศนียบัตรวิชาชีพชั้นสูง (ปวส.) สาขาคอมพิวเตอร์ธุรกิจ ในโครงการความร่วมมือระหว่างกรมอาชีวศึกษากับกองทัพบก สำหรับนายสิบที่สำเร็จการศึกษามัธยมศึกษาปีที่ 6 พ.ศ. 2547 เปิดสอนหลักสูตรวิชาการจัดการธุรกิจท่องเที่ยวในระดับ ปวช. และ ปวส. สัญลักษณ์ ตราประจำวิทยาลัยพณิชยการธนบุรีเดิม ภาพเรือใบและปีกนก หมายความถึง การพาณิชย์โดยทางน้ำ ทางอากาศและทางบก ภาพธรรมจักรและเปลวเทียนส่องแสงสว่าง หมายความถึง ความมีคุณธรรม และมีทักษะเยี่ยมในการปฏิบัติงาน ตัวอักษร อุ อา ก. ส. เป็นคาถาหัวใจเศรษฐี อันได้แก่ อุ ย่อมาจาก อุฏฐานสัมปทา คือ มีความขยัน อา ย่อมาจาก อารักขสัมปทา คือ รู้จักออมทรัพย์ ก. ย่อมาจาก กัลป์ยาณมิตตา คือ คบคนดีเป็นมิตร ส. ย่อมาจาก สมชีวิตา คือ การใช้จ่ายอย่างประหยัด สิ่งเกี่ยวเนื่อง หลวงพ่อพาณิชย์ธน พระพุทธรูปประจำวิทยาลัยพณิชยการธนบุรี ประดิษฐานอยู่หอพระด้านหน้าทางเข้าวิทยาลัยฯ เป็นสิ่งศักดิ์สิทธิ์ประจำสถาบัน พระมหาระมัด โชติปาโล เจ้าอาวาสวัดบางแวก ผู้อุปถัมภ์วิทยาลัยพณิชยการธนบุรี ทางวิทยาลัยได้สร้างรูปหล่อเหมือนท่านไว้ เพื่อเป็นที่ระลึกพระคุณและนึกถึงคุณงามความดี ของท่าน โดยประดิษฐานไว้ในหอพระด้านหน้าทางเข้าวิทยาลัยพณิชยการธนบุรี ต้นไม้ประจำสถาบัน ต้นโพธิ์ และต้นปาล์มทอง เพลงสถาบัน วอล์ทพณิชยการธนบุรี มาร์ชพณิชยการ โอ้พาณิชย์ธน สายสัมพันธ์ พ.ธ. สายใยบางแวก ถิ่นรักปาล์มทอง รำวง พ.ธ. รำลึก สมาคมศิษย์เก่าพณิชยการบุรี การศึกษา ในปัจจุบัน (ปีการศึกษา 2560) วิทยาลัยได้จัดการศึกษาตามหลักสูตร ดังต่อไปนี้ หลักสูตรประกาศนียบัตรวิชาชีพ (ปวช.) การบัญชี การเลขานุการ การตลาด คอมพิวเตอร์ธุรกิจ ธุรกิจการค้าปลีก(ทวิภาคี) ภาษาต่างประเทศ การท่องเที่ยว (ทวิภาคี) หลักสูตรประกาศนียบัตรวิชาชีพชั้นสูง (ปวส.) การบัญชี การเลขานุการ การตลาด คอมพิวเตอร์ธุรกิจ การจัดการธุรกิจค้าปลีก (ทวิภาคี) การบัญชี (ทวิภาคี) การตลาด (ทวิภาคี) การจัดการประชุมและนิทรรศการ (ทวิภาคี) ปริญญาตรี การบัญชี การตลาด คอมพิวเตอร์ธุรกิจ เกียรติประวัติวิทยาลัย ได้รับคัดเลือกเป็นสถานศึกษาดีเด่น ในปี พ.ศ. 2541 ได้รับเลือกเป็นสถานศึกษามาตรฐานอาชีวศึกษาดีเด่น และสถานศึกษานำร่องการประกันคุณภาพภายในระดับการศึกษาขั้นพื้นฐาน ในปี พ.ศ. 2542 ได้รับคัดเลือกเป็นสถานศึกษาจัดการอาชีวศึกษาระบบทวิภาคีได้อย่างดียิ่ง จากกรมอาชีวศึกษา ในปี พ.ศ. 2545 ได้รับโล่จากสำนักงานคณะกรรมการการอาชีวศึกษา เป็นสถานศึกษาการประกันคุณภาพมาตรฐานอาชีวศึกษาดีเด่น ในปี พ.ศ. 2549 ได้รับคัดเลือกเป็นสถานศึกษาแบบอย่างการจัดการกระบวนการเรียนการสอน และการบริหารจัดการตามหลักปรัชญาเศรษฐกิจพอเพียงประจำปีการศึกษา 2553 ศิษย์เก่าที่มีชื่อเสียง ธงไชย แมคอินไตย์ ศิลปินแห่งชาติ สาขาศิลปะการแสดง (ดนตรีไทยสากล-ขับร้อง) ประจำปีพุทธศักราช 2565 ชุดาภา จันทเขตต์ นักแสดง นางแบบ ครูสอนการแสดง ผู้กำกับการแสดง ทัศนีย์ คล้ายกัน นักเขียนไทยเจ้าของนามปากกา อาริตา กันยามาส และนาวิกา ตะวัน วนิดา นักแต่งเพลง ครูสอนร้องเพลง แหล่งข้อมูลอื่น เว็บไซต์วิทยาลัยพณิชยการธนบุรี http://www. panitthon.ac.th